Ο **Γιοάν Ντινίζ** (*Yohann Diniz*, γεννήθηκε 1 Ιανουαρίου 1978) είναι Γάλλος αθλητής του βάδην με πορτογαλική και βραζιλιάνικη καταγωγή. Είναι ο σημερινός κάτοχος του παγκόσμιου ρεκόρ στον αγώνα των 50 χιλιομέτρων βάδην, τόσο σε δημόσια οδό (όπως γίνεται σε όλες τις μεγάλες διοργανώσεις στίβου) με χρόνο 3 ώρες 32 λεπτά και 33 δευτερόλεπτα, όσο και μέσα σε στάδιο με χρόνο 3 ώρες 35 λεπτά και 27 δευτερόλεπτα. Από μία σύμπτωση όμως διάφορων λόγων, δεν κατάφερε ποτέ να αποκτήσει μετάλλιο σε Ολυμπιακούς Αγώνες.

Σταδιοδρομία
------------

Ο Ντινίζ απέκτησε την πρώτη του διάκριση σε μεγάλη διοργάνωση στα 28 του χρόνια, όταν κέρδισε το χρυσό μετάλλιο στον αγώνα βάδην των 50 χλμ. στους Ευρωπαϊκό Πρωτάθλημα Στίβου του 2006, σημειώνοντας ατομικό ρεκόρ με 3.41.39. Επανέλαβε το νίκη του στους αγώνες του 2010 με νέο ατομικό ρεκόρ (3.40.37).
Το 2007 κέρδισε τα 20 χλμ. το Ευρωπαϊκό Κύπελλο Βάδην στην Αγγλία σημειώνοντας νέο ρεκόρ Γαλλίας, 1.18.58. Στη συνέχεια ήρθε δεύτερος στον αγώνα των 50 χλμ. του Παγκόσμιου Πρωταθλήματος Στίβου 2007. Στους Ολυμπιακούς Αγώνες του 2008 στο Πεκίνο, στον αγώνα βάδην των 50 χλμ. ο Ντινίζ υποχρεώθηκε να εγκαταλείψει γύρω στο τριακοστό χιλιόμετρο εξαιτίας πόνων στην κοιλιά και στον μηρό.

Στις 12 Μαρτίου 2011, αγωνιζόμενος στη Ρενς της Γαλλίας, πέτυχε το παγκόσμιο ρεκόρ στο αγώνισμα αυτό εντός σταδίου με 3:35:27 συντρίβοντας την προηγούμενη επίδοση του Τιερί Τουταίν από το 1996, με διαφορά 5 λεπτών και 31 δευτερολέπτων. Ωστόσο, στο Παγκόσμιο Πρωτάθλημα Στίβου 2011 ο Ντινίζ ακυρώθηκε στον αγώνα των 50 χλμ. δεχόμενος τρεις κόκκινες κάρτες.

Στους Ολυμπιακούς Αγώνες του 2012 ο Ντινίζ ακυρώθηκε στον αγώνα των 50 χλμ. βάδην αμέσως μετά τον τερματισμό του στην όγδοη θέση, με αιτία ότι είχε πάρει ένα μπουκαλάκι νερό στο 38ο χιλιόμετρο έξω από τη ζώνη που προβλεπόταν για τον σκοπό αυτό.

Στους Ευρωπαϊκό Πρωτάθλημα του 2014 στη Ζυρίχη ο Ντινίζ σημείωσε το νέο παγκόσμιο ρεκόρ, που υφίσταται μέχρι σήμερα, στον αγώνα των 50 χλμ. βάδην σε δημόσια οδό με 3.32.33, χρόνο κατά 1 λεπτό και 41 δευτερόλεπτα μικρότερο από την προηγούμενη παγκόσμια επίδοση του Ρώσου Ντένις Νιζεγκορόντοφ. Αυτή την επίδοση την πέτυχε ο Γάλλος αθλητής παρά το γεγονός ότι είχε σταματήσει για να ζητήσει μία σημαία της Πορτογαλίας για να κυματίσει στη μνήμη της Πορτογαλίδας γιαγιάς του (που είχε μόλις πεθάνει) μερικές εκατοντάδες μέτρα πριν τη γραμμή του τερματισμού.

Στο εθνικό πρωτάθλημα βάδην της Γαλλίας του 2015, στην Αρλ, στις 8 Μαρτίου, ο Ντινίζ σημείωσε νέο παγκόσμιο ρεκόρ στα 20 χιλιόμετρα βάδην με 1:17.02, αλλά το ρεκόρ αυτό κράτησε μόλις μία εβδομάδα: προτού προλάβει να καταγραφεί ως επίσημο, καταρρίφθηκε από τον Γιουσούκε Σουζούκι. Δεν συμμετείχε στο Παγκόσμιο Πρωτάθλημα Στίβου του 2015 δεν συμμετείχε λόγω προβλήματος στο βουβωνικό σύνδεσμο. Στους Ολυμπιακούς Αγώνες του 2016 ο Ντινίζ προπορευόταν στον αγώνα βάδην των 50 χλμ. αλλά εξαιτίας γαστρεντερολογικών προβλημάτων λιποθύμησε αρκετές φορές κατά τη διάρκειά του. Παρά το γεγονός αυτό, μπόρεσε να τερματίσει στην 8η θέση, 6 λεπτά μετά τον νικητή.

Το 2017 κατέκτησε τον πρώτο του τίτλο παγκόσμιου πρωταθλητή, νικώντας στον αγώνα των 50 χιλιομέτρων στο Λονδίνο με τον δεύτερο καλύτερο χρόνο όλων των εποχών (πίσω από το δικό του παγκόσμιο ρεκόρ): 3 ώρες 33 λεπτά και 11 δευτερόλεπτα, τερματίζοντας 8 λεπτά πριν από τους δύο Ιάπωνες ανταγωνιστές του, που είναι η μεγαλύτερη διαφορά νίκης που επιτεύχθηκε ποτέ.

Παραπομπές
----------

1. ↑  Warburton, Paul (2011-03-12). Rolling Stones and champagne accompany World 50,000m race walk track record for Diniz. IAAF. Ανακτήθηκε στις 2011-03-13.
2. ↑  «Diniz, la poisse!». Sport24. Ανακτήθηκε στις 11 Αυγούστου 2011.
3. ↑  «Diniz, la poisse!». Sport24. Ανακτήθηκε στις 11 Αυγούστου 2011.
4. ↑  Yohann Diniz stops to celebrate before breaking 50 km race walk world record, NBC
5. ↑  
«Yohann Diniz déclare forfait». L'Équipe. 20 Ιουλίου 2015.
6. ↑  «It looks like French race walker Yohann Diniz pooped his pants mid-race at the Olympics». Daily News Sports. Ανακτήθηκε στις 20 Αυγούστου 2016.
7. ↑  «Com dor de barriga, francês da marcha atlética "borra as calças" durante a prova». iG. Αρχειοθετήθηκε από το πρωτότυπο στις 11 Οκτωβρίου 2016. Ανακτήθηκε στις 20 Αυγούστου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιοάν Ντινίζ** |

* Το «προφίλ» του αθλητή στον ιστότοπο της IAAF

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5747147907511579210002
* GND: 1118511204

 |

 |